Predkladacia správa

	Na základe uznesenia vlády SR č. 36 zo dňa 14. januára 2004 bodu A.1. bol dňom 15. januára 2004 do funkcie prednostu Krajského pozemkového úradu v Trnave vymenovaný Ing. Ladislav Gál. 

Prednostu krajského pozemkového úradu vymenúva a odvoláva podľa § 5 ods. 10 zákona č. 518/2003 Z. z., ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov vláda SR na návrh ministra pôdohospodárstva SR.

	Minister pôdohospodárstva SR predkladá návrh na odvolanie a vymenovanie prednostu Krajského pozemkového úradu v Trnave, v ktorom navrhuje odvolať z funkcie Ing. Ladislava Gála dňom 31.  05. 2005 a vymenovať do funkcie Ing. Petra Benčata, PhD. dňom 01. 06. 2005. Súčasne v súlade s ustanovením § 102 ods. 1 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov predkladá minister pôdohospodárstva SR vláde Slovenskej republiky návrh na určenie výšky a zloženia funkčného platu prednostu Krajského pozemkového úradu v Trnave Ing. Petra Benčata, PhD. 

	V zmysle ustanovenia § 101 zákona č. 312/2001 Z. z. o štátnej službe a o zmene a doplnení niektorých zákonov v znení neskorších predpisov sa údaje o plate nesprístupňujú. V zmysle zákona NR SR č. 428/2002 Z.z. o ochrane osobných údajov v znení neskorších predpisov sa údaje v charakteristike nesprístupňujú. 
 
	Materiál nebol predložený na medzirezortné pripomienkové konanie a nemá finančný, ekonomický vplyv, vplyv na zamestnanosť a ani vplyv na podnikateľské prostredie.